EkBass/fiwiki-20250220-pages-articles huggingface dataset:
Sveitsi (Hyvinkää)

Sveitsi on kaupunginosa ja ulkoilualue Hyvinkäällä, Tampere–Helsinki- moottoritien itäpuolella. Se on saanut nimensä alueella olleen saksankielisen perheen pitämän maatalon mukaan. Sveitsin keskellä oli hyppyrimäki, joka räjäytettiin 9. marraskuuta 2012. Laidalla on laskettelurinne Kulomäki, jonka korkeusero on noin 85 metriä. Näiden ympärillä on harrastettu talviurheilua 1950-luvulta alkaen. Sveitsin montun mäessä on ollut hiihtohissi 1960-luvulta asti. 1980-luvulla paikalla oli myös viihdetaiteilija Spede Pasasen Spedelinko, joka myöhemmin vähäisen käytön vuoksi purettiin. Nykyisin Kulomäessä, Sveitsin hiihtokeskuksessa, on neljä laskettelurinnettä ja pulkkamäki. Kulomäki rakennettiin 1980-luvulla massiivisin maansiirroin entisen kaatopaikan päälle Paavolan kaupunginosan pohjoispuolelle. Sveitsin virkistysalueen laajuus on 276 hehtaaria, josta 96 hehtaaria on luonnonsuojelualuetta. Virkistysalueella on muun muassa ulkoilureittejä, latuja ja uimala. Sveitsin kaupunginosa rajoittuu lännessä seututiehen 130 ja etelässä Hyyppäränkatuun, Läntiseen yhdystiehen ja Kirjavatolpan kaupunginosaan. Idässä se rajoittuu Aleksis Kiven katuun, Vaiveronkatuun sekä Vieremän ja Paavolan kaupunginosiin. Pohjoisessa alue rajoittuu Vantaanjokeen. == Katso myös == *Havaitse Jumala luonnossa == Lähteet == * === Viitteet === ==Aiheesta muualla== * * Hiihtokeskuksen kotisivu * HYSS:n kotisivu Luokka:Hyvinkään kaupunginosat Luokka:Suomen talviurheilukeskukset
Hallstein Mørk

Hallstein Mørk (s. 26. syyskuuta 1953 Halden, Norja) on Nokia Oyj:n entinen henkilöstöjohtaja ja Nokian johtoryhmän jäsen 2004–2010. Hän jäi eläkkeelle vuonna 2010. Mørk valmistui diplomiekonomiksi Handelshøyskolen BI:stä. Hän työskenteli Hewlett-Packardilla 1977–1999 ja jonkin aikaa Texas Instrumentsin palveluksessa. Nokialle hän tuli vuonna 1999. Mørk käynnisti Nokian henkilöstötoimintojen uudistamisprosessin. Lähes koko henkilöstöjohto vaihtui konsernissa seuraavien lähivuosien aikana. Muutokset olivat osa 'vanhan Nokian' katoamista. Nokian henkilöstöpolitiikassa hän kertoi panostavansa ihmisiin ja katsoi menestymisen vaativan erilaisten kulttuurien ja erikielisten toimintaympäristöjen ymmärtämistä, samoin eri maiden lainsäädäntöjen huomioonottamista. Mørk on myös arvostettu luennoitsija kansainvälisessä liike-elämässä. == Lähteet == Luokka:Norjalaiset yritysjohtajat Luokka:Nokian henkilöstö Luokka:Vuonna 1953 syntyneet Luokka:Elävät henkilöt
Nidwalden

Nidwalden on kantoni keskellä Sveitsiä. Siellä on noin 43 000 asukasta. Kantonin pinta-ala on 276 neliökilometriä. Kantonin keskuspaikka on Stans. == Historiaa == Nidwalden on osa entistä Unterwaldenia, joka oli yksi Sveitsin vanhan valaliiton perustajakantoneista. Toinen puolisko Unterwaldenista muodostaa nykyään Obwaldenin kantonin. == Maantiede == Alueen pohjoisrajana on Vierwaldstätterseejärvi. Eteläosa on Urin Alppeja. Titlisvuoren pohjoispuolelta alkunsa saava Engelberger Aa -joki halkoo kantonin. Kantonin korkein kohta on Rotstöckli (2 899 m mpy.) kantonin etelänurkassa, Titliksen pohjoispuolella, Wolfenschiessenin kunnassa. Matalin kohta on Vierwaldstättersee (434 m mpy.) == Hallinto ja asutus == === Kunnat === Nidwalden koostuu 11 kunnasta: Kunta Asukasluku 31.12.2019 Pinta-ala km² Beckenried 3 697 24,27 Buochs 5 285 9,92 Dallenwil 1 832 15,52 Emmetten 1 440 25,05 Ennetbürgen 4 779 9,40 Ennetmoos 2 199 14,09 Hergiswil 5 776 14,25 Oberdorf 3 114 16,10 Stans 8 254 11,08 Stansstad 4 624 9,10 Wolfenschiessen 2 087 92,64 vesialue: Vierwaldstättersee - 34,51 Yhteensä 43 087 275,93 === Asukkaat === Nidwalden on saksankielinen kantoni: sen asukkaista 92 prosenttia oli vuonna 2017 saksankielisiä. Katolisuus on valtauskonto (66 prosenttia vuonna 2017). Ulkomaalaisten osuus kantonin asukkaista on Sveitsin pienimpiä, sillä vain 15 prosenttia vakituisista asukkaista oli vuonna 2017 ulkomaalaisia. == Talous == Maatalous oli pääelinkeino pitkälle 1900-luvulle, mutta 1800-luvulta alkaen matkailu ja teollisuus sekä sittemmin palvelutoiminta ovat nousseet tärkeämmiksi elinkeinoiksi. Vuonna 2016 maatalous työllisti enää viisi prosenttia nidwaldenilaisista. Teollisuudessa oli 29 prosenttia ja palvelualoilla 66 prosenttia työpaikoista. Nidwaldenin suurin työllistäjä on lentokoneita valmistava Pilatus Aircraft . == Liikenne == Moottoritie A2 kulkee Vierwaldsätterseen etelärantaa pitkin Luzernista Schwyziin. Zentralbahnin rautatiet Luzernista Meiringeniin ja Engelbergiin kulkevat Nidwaldenin kautta. == Lähteet == * === Viitteet === == Aiheesta muualla == *
Villi Pohjola (elokuva)

Villi Pohjola on vuonna 1955 valmistunut Aarne Tarkaksen käsikirjoittama ja ohjaama suomalainen elokuva. Sen on tuottanut Fennada-Filmi. Tapahtumien ajankohtaa ei elokuvassa määritellä, mutta sitä voisi kuvailla lännenelokuvia mukailevaksi seikkailuelokuvaksi Lapin maisemissa. Alkutekstit määrittelevät tapahtumien sijoittuvan Utopilan kaupunkiin Pohjolaan, paikkaan, jota ”ei kartoista ja tietosanakirjoista löydy”. Elokuva sai kaksi jatko-osaa, Villin Pohjolan kulta ja Villin Pohjolan salattu laakso, molemmat vuodelta 1963Aarne Tarkas . Yle.fi. Viitattu 18.5.2011.. Jokaisen näistä tuotti eri yhtiö. Neljäskin osa oli suunnitteilla työnimellä Korven kostajat, mutta se jäi suunnitelmaksi. == Juoni == Karin Turkka (Elina Pohjanpää) saapuu kaupunkiin etsimään isänsä murhaajaa, joksi hän epäilee Tundra-Taunoa (Tapio Rautavaara). Oikea murhaaja on kuitenkin pormestari, joka on lavastanut Tundra-Taunon syylliseksi ja haluaa rikkauden Turkan kultavuoresta. Totuus paljastuu, ja Karin ja Tauno saavat toisensa. == Tuotanto == Sivuosissa näyttelee runsaasti nimekkäitä näyttelijöitä, muun muassa Lasse Pöysti, Leo Jokela, Leo Lastumäki, Spede Pasanen ja Ritva Valkama. Heidän lisäkseen elokuvaan oli hankittu avustajiksi Helsingin laitapuolen kulkijoita esittämään ”pesunkestäviä” kullankaivajia. Ensi-ilta oli 30. syyskuuta 1955. == Vastaanotto == Elokuva tuotti tekijöillensä neljän miljoonan markan tappiot vuoden 1955 rahassa. Arto Pajukallion mukaan elokuva liikkuu parodisen komedian ja lajityyppi-ihailun välimaastossa. Sen ansiosta elokuva on kriitikon mukaan saanut hulluuden valoa, joka nostaa sen joidenkin silmissä kulttitasolle.Pajukallio, Arto: Elokuvat. Helsingin Sanomat 18.5.2011, s. D 7. Toisen kriitikon mukaan elokuva on parodiaksi turhan totinen ja kaavamainen, sillä ohjaaja ei ole saanut aineistoonsa riittävää etäisyyttä (Tv-maailma 19/2011).Päivän elokuvia. Tv- maailma, 19/2011, s. 21. == Näyttelijät == == Tekijät == * Ohjaus: Aarne Tarkas * Tuotantojohto: Mauno Mäkelä * Käsikirjoitus: Aarne Tarkas * Kuvaus: Esko Nevalainen * Leikkaaja: Kauko Vuorensola * Äänitys: Gösta Salminen & Tuomo Kattilakoski * Musiikki: Harry Bergström * Lavastus: Kai Lappalainen * Naamiointi: Leo Jokela * Studiopäälikkö: Väinö Tulosmaa * Järjestäjät: Mauri Jaakkola, Uolevi Lönnberg & Aukusti Saarinen (teknillinen järjestäjä) * Kampaus: Eila Lehto * Kuvaussihteeri: Arto Mäkelä * Apulaisohjaaja: Kauko Vuorensola * Laulujen sanat: Asser Tervamäki * B-kuvaaja: Kauno Roininen * Orkesteri: Helsingin Teatteriorkesteri * Alkutekstit: Eka Karppanen * Valokuvaaja: Erkki Markko * Muusikot: Tapio Rautavaara (laulu) & Auvo Nuotio (laulu) * Tuotanto: Fennada-Filmi Oy, 1955 == Lähteet == Luokka:Suomalaiset mustavalkoelokuvat Luokka:Aarne Tarkaksen ohjaamat elokuvat Luokka:Aarne Tarkaksen käsikirjoittamat elokuvat Luokka:Suomalaiset seikkailuelokuvat Luokka:Vuoden 1955 suomalaiset elokuvat Luokka:Suomalaiset lännenelokuvat
Järjen käyttöohjeet

Järjen käyttöohjeet (, ) on René Descartesin vuosien 1626–1628 tienoilla kirjoittama filosofinen tutkielma. Sen alaotsikko on Hyödyllisiä ja selviä sääntöjä ohjaamaan mieltä totuuden tutkimuksessa (ransk. Règles utiles et claires pour la direction de l’Esprit en la recherche de la Vérité). Descartes aloitti teoksen hahmottelun jo vuonna 1619, mutta se jäi keskeneräiseksi. Tarkkaa kirjoittamisajankohtaa ei tunneta. Käsikirjoitusta ei julkaistu hänen elinaikanaan ja sen alkuperäinen kappale katosi jossain vaiheessa hänen kuolemansa jälkeen. Myöhemmät julkaisut perustuvat vuonna 1684 ilmestyneeseen flaaminkieliseen käännökseen. Lisäksi on olemassa vuonna 1701 painettu latinankielinen versio sekä Gottfried Leibnizin 1670-luvulla itselleen teettämä kopio tekstistä. Nämä kolme eri versiota eroavat hieman sisällöltään ja myös teoksen otsikosta sekä alaotsikosta on useita versioita.René Descartes: Teokset I, s. 11, 25, 312 (Lilli Alasen kirjoittama johdanto sekä Tuomo Ahon, Sami Janssonin, Timo Kaitaron ja Mikko Yrjönsuuren kirjoittamat selitykset). Gaudeamus, Helsinki 2001. Teos käsittelee tieteellisen ja filosofisen ajattelun oikeaa metodia. Teos loi pohjan hänen myöhemmille matematiikan, luonnontieteen ja filosofian monimutkaisia ongelmia käsitteleville teoksilleen. Descartes oli suunnitellut 36 sääntöä ajattelemiselle, mutta teos sisältää vain 21. Ensimmäiset 12 sääntöä käsittelevät Descartesin esittämää tieteellistä metodologiaa yleisesti. Tutkijat ovat katsoneet niiden olevan varhaisia versioita niistä periaatteista, joita hän laajensi myöhemmissä teoksissan. Ensimmäiset kolme sääntöä ovat otsikoiltaan: # Opintojen päämääränä tulee olla järjen ohjaaminen siten, että se tuottaa vankkoja ja tosia arvostelmia kaikesta, mikä tarjoutuu tutkittavaksi. # Vain sellaisten asioiden parissa kannattaa työskennellä, joiden varmaan ja epäilyksettömään tietämiseen järki riittää. # Mitään aihetta tutkittaessa ei huomiota kannata kiinnittää siihen, mitä mieltä toiset ovat, eikä siihen, mitä itse arvelemme. Sen sijaan kannattaa etsiä sitä, minkä voimme selvällä ja ilmeisellä intuitiolla nähdä tai deduktiolla varmasti päätellä. Muulla tavoin emme saa tieteellistä tietoa. == Kirjallisuutta suomeksi == * Descartes, Réne: Järjen käyttöohjeet teoksessa Teokset I. Suomennos Sami Jansson. Gaudeamus, Helsinki 2001. == Lähteet == Luokka:René Descartesin teokset Luokka:Kirjat filosofiasta
Adeniitti

Adeniitti on rauhastulehdus – sanaa käytetään toisinaan myös imusolmuketulehduksesta. Tulehtuva rauhanen voi olla esimerkiksi talirauhanen tai kaulan alueen imusolmukkeet. Joskus vatsan alueen adeniitti sekoitetaan umpilisäkkeen tulehdukseen. == Lähteet == Luokka:Tulehdukset
Albert Jorquera

Albert Jorquera Fortia (s. 3. maaliskuuta 1979 Bescanó, Gironan maakunta, Espanja) on espanjalainen jalkapallomaalivahti. 183 senttimetriä pitkä Jorquera edustaa Gironaa, johon hän siirtyi kesällä 2009. == Ura == Jorquera on edustanut suurimman osan urastaan Barcelonaa, jonka junioreihin hän siirtyi Vilobísta loppuvuodesta 1994. Ensimmäiset ottelunsa aikuisten sarjoissa hän pelasi kaudella 1998–1999 Barcelonan kolmosjoukkueessa. Vuosina 2000–2002 hän pelasi lainalla Segunda División B:n Ceutassa ja Mataróssa. Barcelonan edustusjoukkueessa Jorquera debytoi 17. tammikuuta 2004 Primera Divisiónin ottelussa Athleticia vastaan. Rüştü Reçberin lähdettyä seuraavana kesänä hän vakiinnutti paikkansa joukkueessa. Víctor Valdés oli kuitenkin selkeä ykkösmaalivahti, joten Jorqueran peliaika jäi vähäiseksi. Runsaan viiden kauden aikana hän pelasi Barcelonan edustusjoukkueessa 24 virallista ottelua, joista seitsemän sarjassa, 13 cupissa, yksi supercupissa ja kolme Mestarien liigassa. Jorquera on pelannut myös alueellisessa Katalonian joukkueessa. Hän loukkasi vakavasti polvensa ristisiteet Katalonian ja Baskimaan välisessä ottelussa 29. joulukuuta 2007, minkä seurauksena hän oli lähes vuoden pois pelikentiltä. Barcelona hankki tällä välin José Manuel Pinton hänen korvaajakseen. == Saavutukset == * Primera División: 2004–2005, 2005–2006, 2008–2009 * Copa del Rey: 2008–2009 * Supercopa de España: 2005, 2006, 2009 * Mestarien liiga: 2005–2006, 2008–2009 == Lähteet == == Aiheesta muualla == Luokka:Espanjalaiset jalkapallomaalivahdit Luokka:Katalonialaiset jalkapalloilijat Luokka:Vuonna 1979 syntyneet Luokka:Elävät henkilöt
Antrasiitti

Antrasiitti on tiivistä ja kovaa kivihiiltä, joka on lähes puhdasta hiiltä (92–98 %). Antrasiitti on geologiselta iältään vanhin kivihiililaatu, ja siten sitä esiintyy kivihiilikerrostumissa alimpana. Vastalouhitun antrasiitin kosteusprosentti on alle 15. Antrasiitin lämpöarvo on kivihiilen laaduista suurin. == Aiheesta muualla == *Mindat: Anthracite *University of Calgary: Anthracite Luokka:Kivihiili it:Carbone#Antracite
Míchel Salgado

Miguel Ángel ”Míchel” Salgado Fernández (s. 22. lokakuuta 1975 As Neves, Pontevedran maakunta, Espanja) on espanjalainen jalkapalloilija, pelipaikaltaan oikea laitapuolustaja. Hän edustaa Valioliigan Blackburn Roversia. == Ura == Salgado aloitti jalkapalloilun kuusivuotiaana ja liittyi kotiseutunsa Galician suurseuran Celta de Vigon junioreihin 13-vuotiaana. Hän nousi Celtan edustusjoukkueeseen kaudella 1994–1995 ja teki ensiesiintymisensä Espanjan korkeimalla sarjatasolla Primera Divisiónissa 22. tammikuuta 1995 vaihtopelaajana ottelussa Real Madridia vastaan. Kauden 1996–1997 hän pelasi lainasopimuksella Segunda Divisiónin Salamancassa ja oli mukana joukkueen sarjanousussa kesällä 1997. Palattuaan lainalta hän nousi Celtassa avauskokoonpanon pelaajaksi. Real Madrid osti Salgadon Celtasta kahdella miljardilla pesetalla (12 miljoonaa euroa) vuonna 1999. Seuraavan kymmenen kauden aikana Salgado pelasi joukkueessa kaikkiaan 371 ottelua ja voitti muun muassa neljästi Espanjan-mestaruuden ja kahdesti Mestarien liigan, jonka loppuottelussa hän pelasi molemmilla kerroilla. Kaudesta 2005–2006 alkaen Salgadon rooli joukkueessa alkoi pienetä seuran hankittua samalle pelipaikalle nuoren Sergio Ramosin. Elokuussa 2009 Salgado ja Real Madrid päättivät purkaa sopimuksensa vuoden etuajassa. Myöhemmin samassa kuussa hän teki kaksivuotisen sopimuksen Valioliigan Blackburn Roversin kanssa. === Maajoukkue === Espanjan maajoukkueessa Salgado debytoi 5. syyskuuta 1998 MM-karsintaottelussa Kyprosta vastaan. Hän pelasi vuoteen 2006 ulottuneella maajoukkueurallaan 53 ottelua, ja oli mukana vuoden 2000 EM-kilpailuissa ja vuoden 2006 MM-kilpailuissa. Vuoden 2002 MM-kilpailuista ja vuoden 2004 EM-kilpailuista hän jäi sivuun loukkaantumisten vuoksi. Espanjan nuorten maajoukkueen kanssa Salgado voitti alle 21-vuotiaiden Euroopan-mestaruuden vuonna 1998. == Saavutukset == Seurajoukkueet * Espanjan pääsarjamestaruus: 2001, 2003, 2007, 2008 * Espanjan supercup: 2001, 2003, 2008 * Mestarien liiga: 2000, 2002 * Uefa-supercup: 2002 * Intercontinental Cup: 2002 Maajoukkueet * Alle 21-vuotiaiden Euroopan- mestaruus: 1998 == Yksityiselämä == Salgado on ollut vuodesta 2000 lähtien naimisissa Real Madridin entisen puheenjohtajan Lorenzo Sanzin tyttären Mari Luz ”Malula” Sanzin kanssa. Parilla on kaksi lasta, Mari Luz (s. 2003) ja Miguel Ángel (s. 2005). Vapaa-ajallaan Salgado harrastaa muun muassa lainelautailua. == Lähteet == == Aiheesta muualla == * Míchel Salgado Football Database -sivustolla Luokka:Espanjalaiset jalkapalloilijat Luokka:Vuonna 1975 syntyneet Luokka:Elävät henkilöt
Parasympaattinen hermosto

Parasympaattinen hermosto eli parasympatikus on autonomisen eli tahdosta riippumattoman hermoston toinen pääosa. Parasympaattinen hermosto säätelee rauhasten, verenkiertoelinten, ruoansulatuselimistön ja kuonanpoistoelinten toimintoja esimerkiksi lisäämällä tai vähentämällä kyseisten elinten verenkiertoa. Parasympaattinen hermosto toimii aktiivisimmin levossa esimerkiksi unessa tai ruokaa sulateltaessa. Parasympaattisen ärsykkeen vaikutuksesta sydämen syke hidastuu, hengitystiheys pienenee ja ruoansulatuselimistön toiminta vilkastuu. Virtsarakon tyhjentymiseen tarvitaan parasympaattisen hermoston aktivaatiota. Parasympaattinen hermosto supistaa silmän mustuaista. Asetyylikoliini on parasympaattisen hermoston tärkein välittäjäaine. Parasympatomimeetit (tai kolinergit) vaikuttavat parasymptaattiseen hermostoon asetyylikoliinin tavoin ja parasympatolyytit (oikeammin antikolinergit) estävät asetyylikoliinin toimintaa. Autonomisen hermoston toinen osa on sympaattinen hermosto. Parasympaattiset hermosyyt kulkevat aivo- tai ristihermoissa ja niiden hermosolmut ovat kohde-elimien lähiympäristössä. Yleensä sympaattinen ja parasympaattinen hermosto toimivat hyvässä yhteistyössä. Stressitilanteessa tasapainotila saattaa järkkyä, jolloin voi syntyä toiminnallisia oireita niihin elimiin, joihin autonomisella hermostolla on vaikutusta. Huolestuneisuus ja pelko lisäävät stressiä ja siten taas sympaattisen hermoston vilkastumista. Näin rentoutuminen, nukkuminen ja elpyminen hankaloituvat. Stressi vähentää myös ihmisen puolustuskykyä tulehduksia vastaan. == Lähteet == Luokka:Hermosto Luokka:Seulonnan keskeiset artikkelit
Hermosolmu

Hermosolmu eli ganglio on hermosolujen soomaosien ja dendriittien muodostama rakenne ääreishermostossa. Selkäydinhermojen takajuuren hermosolmua kutsutaan spinaaliganglioksi ja siellä sijaitsee tuntohermosyiden ensimmäinen sooma. Sympaattista hermostoa edustaa ääreishermostossa helminauhamainen sympaattinen hermorunko, joka muodostuu aksonien toisiinsa liittämistä sympaattisen hermoston ganglioista. Luokka:Ääreishermosto
Tietoliikenteen häirintä

Tietoliikenteen häirintä on rikos, joka tarkoittaa tele- tai radioviestinnän häirintää tai estämistä. Esimerkiksi häiriköivien viestien lähettäminen Internetiin on tietoliikenteen häirintää. Rikoksesta on lievä ja törkeä tekomuoto. Tietoliikenteen häirinnästä voi Suomessa saada sakot tai enintään kahden vuoden vankeusrangaistuksen. == Roskaposti == Näkyvin tietoliikenteen häirinnän muoto, johon keskiverto internetin käyttäjä törmää päivittäin, on roskaposti. Roskaposti on mainosmuotoinen viesti, jolla halutaan tavoittaa mahdollisimman suuri yleisö erittäin halvalla. Suomen lainsäädännössä roskapostia käsittelevä lainkohta on sähköisen viestinnän palveluista annetun lain (7.11.2014/917) 24 luvun 200 §:n 1 momentti, jossa todetaan seuraavasti: Roskapostia vastaanottavat henkilöt eivät ole ilmoittaneet halukkuuttaan vastaanottaa mainosviestejä, vaan he vastaanottavat niitä tahtomattaan, koska sähköpostiosoite on jotakin kautta joutunut roskapostittajalle. (Listoja toimivista osoitteista myydään erittäin suurilla rahasummilla.) Valtaosa roskapostista tulee Yhdysvalloista, Kiinasta ja Venäjältä.Spamhaus Statistics : The Top 10 ==Lähteet== == Aiheesta muualla == * Tietoyhteiskuntakaari Finlex-sivustolla Luokka:Rikokset
Karel Lismont

Karel Lismont (s. 8. maaliskuuta 1949) on belgialainen entinen kestävyysjuoksija ja olympiamitalisti. Lismont osallistui olympialaisissa maratonjuoksuun neljästi. Vuonna 1972 Münchenin olympialaisissa hän sijoittui hopealle ajalla 2.14.31,8 . Vuonna 1976 Montréalin olympialaisissa hän saavutti pronssia ajalla 2.11.12,6 . Moskovassa 1980 hän juoksi vielä yhdeksänneksi ja Los Angelesissa 1984 24:nneksi. Hän osallistui olympialaisissa kahdesti myös 10 000 metrin juoksuun: Münchenissä 1972 hän karsiutui alkuerissä ja Montréalissa 1976 hän sijoittui 11:nneksi. Lismont voitti Helsingin EM-kilpailuissa 1971 maratonilla kultaa ajalla 2.13.09. Pronssille hän juoksi Prahan EM-kisoissa 1978 ajalla 2.12.07,7 ja Ateenan EM- kisoissa 1982 ajalla 2.16.04. Maastojuoksun MM-kilpailuissa hän ylsi vuosina 1974 ja 1978 pronssille. == Lähteet == Luokka:Belgialaiset kestävyysjuoksijat Luokka:Belgialaiset olympiamitalistit Luokka:Vuonna 1949 syntyneet Luokka:Elävät henkilöt
Mark Abene

Mark Abene (syntynyt 1972 New Yorkissa) on yhdysvaltalainen krakkeri. Hänet tunnetaan myös pseudonyymillä Phiber Optik. Abene oli aiemmin hakkeriryhmä Legion of Doomin jäsen. Vuonna 1994 hänet tuomittiin vuodeksi vankilaan tietomurtojen takia. Abene asuu New Yorkissa. Luokka:Krakkerit Luokka:Yhdysvaltalaiset rikolliset Luokka:Vuonna 1972 syntyneet Luokka:Elävät henkilöt
Glarus (kantoni)

Glarus on kantoni Sveitsin itäosassa. Kantonin pääkaupunki on nimeltään Glarus. == Historiaa == Glarusin historiaa hallitsee uskonto. Sen asukkaat kääntyivät kristinuskoon 500-luvulla irlantilaisen munkin Pyhän Fridolinin (kuoli noin 540) vaikutuksesta. Munkin kuva on edelleen kantonin vaakunassa. Euroopan viimeinen teloitukseen johtanut noitaoikeudenkäynti vuonna 1782 käytiin Glarusissa. Anna Göldi -niminen nainen tuomittiin kuolemaan hirttämällä työnantajansa lapsen lumoamisesta.http://departments.kings.edu/womens_history/witch/witchlist.html == Maantiede == Glarus on vuoristoista maastoa Linthjoen laakson ympärillä. Korkein vuorenhuippu on Tödi (3 614 m). Osittain Glarusissa sijaitseva Sardonan tektoninen alue on Unescon maailmanperintökohde vuodesta 2008 alkaen.Swiss Tectonic Arena Sardona Unesco == Kunnat ja väestö == Vuodesta 2011 alkaen Glarusin kantoni on koostunut kolmesta kunnasta. Kantonin keskuspaikka on Glarusin kaupunki ja kaksi muuta kuntaa ovat Glarus Nord ja Glarus Süd. Kantonin asukasluku on runsaat 40 000 ja kokonaispinta-ala 685 neliökilometriä, josta 5 neliökilometriä on Walenseejärveä. Alue Väkiluku (31.12.2019) Pinta-ala km² As.tiheys as./km² Glarus 12 511 103,58 120 Glarus Nord 18 626 147,07 126 Glarus Süd 9 453 430,06 22 Walensee 4,64 Glarusin kantoni 40 590 685,35 59 === Kieli ja uskonto === Kantonin pääkieli on saksa, jota puhui vuonna 2017 noin 87 prosenttia vakinaisista asukkaista. Uskonnoista katolisuus (32 %) ja reformoitu kirkko (32 %) ovat yhtä yleisiä (vuonna 2017). == Talous == Maatalous oli Glarusin pääelinkeino pitkälle 1900-luvulle, mutta teollisuus ja palvelutuotanto ovat nousseet tärkeämmiksi elinkeinoiksi. Vuonna 2016 maatalous työllisti enää 5 prosenttia glarusilaisista. Teollisuudessa oli 36 prosenttia ja palvelualoilla 59 % työpaikoista. Glarusissa on runsaasti vesivoimaa: Linthjoessa ja sen sivujoissa sekä tekojärvien yhteydessä on yli 30 vesivoimalaitostaSwisstopo, Theme Energie – Wasserkraft – Statistik Wasserkraft (Teemakartta: energia – vesivoima – tilastot), viitattu 14.1.2018. Niistä suurin on Axpon omistama Linth-Limmernin voimalaitos (), jonka maksimiteho on 1 500 megawattia. Lisäksi Glarusissa louhitaan liuskekivilaattoja kattomateriaaliksi. Puuvillan ja villan kehruu oli tärkeää 1700-luvulla. == Lähteet == * === Viitteet === == Aiheesta muualla == * *
Andrei Homutov

Andrei Valentinovitš Homutov (, s. 21. huhtikuuta 1961 Jaroslavl, Neuvostoliitto) on venäläinen entinen jääkiekkoilija. Homutov oli pienikokoinen oikea laitahyökkääjä, jonka loistava tekniikka ja luistelutaito korvasivat fyysisen koon ja voimakkuuden. Hän on kolminkertainen jääkiekon olympiavoittaja ja moninkertainen maailmanmestari. == Seuraura == * 1979–1990 TsSKA Moskova, Neuvostoliitto * 1990–1998 Fribourg-Gottéron, Sveitsi == Parhaat saavutukset == Andrei Homutov pelasi Neuvostoliiton maajoukkueessa jääkiekon maailmanmestaruuskisoissa vuosina 1981–1989. Hän voitti Itsenäisten valtioiden yhteisön joukkueessa olympiakultaa 1992. Hän on voittanut Venäjän maajoukkueessa jääkiekon maailmanmestaruuden 1993. * jääkiekon olympiakultaa 1984, 1988, 1992 * kahdeksan jääkiekon maailmanmestaruuksia 1981, 1982, 1983, 1984, 1986, 1988, 1989, 1993 * MM-hopea 1987 * MM-pronssi 1985 * Kanada Cupin voitto 1981 ja hopea 1987 == Kunniapalkinto == * Hänen numeronsa 91 on jäädytetty Fribourg-Gottéronin jääkiekkoseurassa. Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Quebec Nordiquesin varaamat pelaajat Luokka:Jääkiekon maailmanmestarit Luokka:Vuonna 1961 syntyneet Luokka:Elävät henkilöt
Christopher Lawford

thumb|Christopher Lawford vuonna 2008. Christopher Kennedy Lawford (29. maaliskuuta 1955 Santa Monica, Kalifornia – 4. syyskuuta 2018 Los Angeles, KaliforniaChristopher Lawford Dead: JFK’s Nephew Dies at 63 ) oli yhdysvaltalainen näyttelijä. Hän oli Yhdysvaltain presidentti John F. Kennedyn siskon Patricia Kennedyn ja Hollywood-näyttelijä Peter Lawfordin ensimmäinen lapsi. Lawford näytteli monissa elokuvarooleissa, muun muassa presidentti Kennedyn aikakauteen liittyvässä poliittisessa trillerissä Kolmetoista päivää sekä tieteis-toimintaelokuvassa Terminator 3: Koneiden kapina. Lisäksi hän esiintyi monissa televisiosarjoissa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Kennedy-suku Luokka:Vuonna 1955 syntyneet Luokka:Vuonna 2018 kuolleet
Alacahöyük

Alacahöyük (Alaca Hüyük) on kylä Turkissa Çorumin maakunnassa Anatolian ylängöllä. 1900-luvun alkupuolen kaivauksissa sieltä löytyi muurien ja tornien suojaaman linnoitetun kaupungin rauniot ja komea sfinksien koristama kaupunginportti heettiläisten ajoilta. Muurien sisältä löytyi 13 kuninkaallista hautaa heettiläisiä edeltäneeltä, ajalta, noin 2500 eaa. Haudoista löytynyt keramiikka on varsin alkeellista, mutta metalliesineet ovat taidokkaita.Alaca Hüyük Encyclopedia Britannica == Lähteet == == Aiheesta muualla == Luokka:Arkeologiset kohteet Turkissa Luokka:Heettiläiset Luokka:Çorumin maakunta
Kuoleman planeetta

Kuoleman planeetta () on Harry Harrisonin tieteisromaani, jonka on suomentanut Hannu Tervaharju ja julkaissut John Books Oy vuonna 1980. Kirja kertoo Jason dinAltin matkasta Pyrrus-planeetalle. Jason lähtee Pyrrukselle, koska häntä kiinnostavat sen eläimet ja luonto, jotka ovat äärettömän vihamielisiä ihmiselämää kohtaan. Jason saa selville, että planeetan eliöt eivät aina ole olleet ihmisiä kohtaan yhtä vihamielisiä kuin nykyisin. Jason ryhtyy selvittämään, mikä planeetalla on aiheuttanut nykyisen tilan. Ratkaistessaan arvoitusta Jason kohtaa suurta vastarintaa paikallisten asukkaiden asenteissa ja ennakkoluuloissa. Siksi hänen täytyy selvitellä myös planeetan sosiaalisia ongelmia. Kirja oli Hugo-palkintoehdokkaana vuonna 1981.Risingshadow.net ==Alkuasetelma== Jason dinAlt on menestyvä ammattiuhkapeluri, joka kieretelee ympäriinsä keräten suuria pelivoittoja. Jasonin menestyksen salaisuus on PSI- voimat, joilla hän pystyy voittamaan uhkapelejä. Jason tapaa Kerk Pyrruksen. Kerk on peräisin Pyrrus-planeetalta, joka on olosuhteiltaan äärimmäisen vihamielinen ihmiselämälle. Kerk tarvitsee kiireellisesti rahaa puolustaakseen ihmisiä planeettansa vaarallisia eläimiä vastaan. Rahan tarpeessa hän tarjoutuu rahoittamaan Jasonin pelaamista. Jason kiinnostuu planeetan ääriolosuhteista ja haluaa lähteä Kerkin mukaan. Heidän kulkunsa vie lopulta Pyrrukselle, missä Jason alkaa selvittää planeetan arvoituksia ja ongelmia. ==Kirjan päähenkilöt== * Brucco * Jason dinAlt (päähahmo, ammattipeluri) * Krannon (trukkikuski) * Meta * Naxa (Möyrijä, puhuja) * Kerk Pyrrus (Pyrruslaisten johtaja) * Rhes (Möyrijöiden johtaja) * Skop (henkivartija) ==Lähteet== Luokka:Yhdysvaltalaiset tieteisromaanit Luokka:Vuoden 1960 kirjat
Stephen Edward Smith

Stephen Edward Smith (24. syyskuuta 1927 – 19. elokuuta 1990) oli Jean Ann Kennedyn puoliso, joka oli presidentti John F. Kennedyn sisko ja suurlähettiläs. He avioituivat 19. toukokuuta 1956. Hän toimi presidentti Kennedyn tulevien vuoden 1964 vaalien kampanjapäällikkönä presidentin kuolemaan 1963 saakka. Smith kuului Kennedyn klaaniin. == Lähteet == Luokka:Kuuluisien henkilöiden puolisot Luokka:Kennedy-suku Luokka:Vuonna 1927 syntyneet Luokka:Vuonna 1990 kuolleet
Petr Bříza

Petr Bříza (s. 9. joulukuuta 1964 Praha, Tšekkoslovakia) on tšekkiläinen entinen jääkiekkomaalivahti. Bříza aloitti uransa Tšekkoslovakian 1. liigassa HC Slavia Prahassa, jossa pelasi kaudet 1981–1983. Tämän jälkeen hän siirtyi kahdeksi kaudeksi Extra-liigaan HC Ceské Budejoviceen. Kaudet 1985–1987 hän pelasi Dukla Jihlavassa, jonka jälkeen jälleen kaksi kautta HC Ceské Budejovicessa. Kaudet 1989–1991 hän pelasi HC Sparta Prahassa. Jälkimmäisen kauden päätteeksi hänet valittiin sarjan tähdistökentälliseen. Kauden jälkeen hän siirtyi SM-liigaan Rauman Lukkoon, missä pelasi kaksi kautta. Kummankin kauden päätteeksi Briza valittiin SM-liigan All Stars-kentälliseen. Vuonna 1993 hän siirtyi Saksaan Landshutiin, jossa pelasi aina vuoteen 1999 saakka. Syksyllä 1999 Briza palasi kotimaahansa ja pelasi HC Sparta Prahassa aina kevääseen 2006 asti. Maajoukkueurallaan Bříza edusti Tšekkoslovakiaa 1988 ja 1992 talviolympialaisissa, 1987 Kanada Cupissa sekä vuosien 1989, 1990, 1991 ja 1992 MM-kisoissa. Tšekin paidassa hän puolestaan pelasi 1994 talviolympialaisissa, 1996 maailmancupissa ja vuosien 1993, 1994 ja 1995 MM- kisoissa. Arvoturnauksista hän keräsi olympiapronssia ja neljä MM-pronssia. Peliuransa jälkeen vuosina 2006–2011 Briza toimi HC Sparta Prahan General Managerina ja vuodesta 2015 lähtien seuran puheenjohtajana. Vuodesta 2016 lähtien Briza on ollut myös seuran omistaja.http://www.eliteprospects.com/staff.php?staff=4057 ==Lähteet== ==Aiheesta muualla== * * * Luokka:Tšekkoslovakialaiset jääkiekkomaalivahdit Luokka:Tšekkoslovakialaiset olympiamitalistit Luokka:Tšekkiläiset jääkiekkomaalivahdit Luokka:Urpo Ylönen -palkinnon voittajat Luokka:Vuonna 1964 syntyneet Luokka:Elävät henkilöt
Emile Heskey

Emile William Ivanhoe Heskey (s. 11. tammikuuta 1978 Evington, Leicester, Englanti) on englantilainen jalkapalloilija, joka aloitti liigauransa Leicester Cityssä 1990-luvulla ja oli Liverpoolin joukkueessa voittamassa UEFA-cupia vuonna 2001. Hänen viimeinen seuransa oli Englannin Mestaruussarjan Bolton Wanderers. Hän pelasi hyökkääjänä. Hänen isänsä on Antigualta ja äitinsä Barbudalta. Heskey aloitti uransa kotikaupunkinsa Leicester Cityssä. Edustusjoukkueessa hän esiintyi ensi kerran vuonna 1995 ja pelasi kaudella 1995–1996 joukkueessa 30 ottelua auttaen joukkueen nousuun Valioliigaan. Hän pelasi myös Englannin alle 18-vuotiaiden maajoukkueessa, joka voitti EM- pronssia. Vuosina 1997 ja 2000 hän voitti joukkueessa liigacupin. Huhtikuussa 2000 Heskey siirtyi Liverpooliin, missä hän voitti seuraavalla kaudella jo kolmannen liigacupinsa, FA Cupin sekä UEFA-cupin ja teki Valioliigassa 23 maalia. Kaudella 2003–2004 hän teki 7 maalia ja kilpaili peliajasta Milan Barošin kanssa. Kauden päätyttyä hän siirtyi Birmingham Cityyn 6,25 miljoonalla punnalla. Kesästä 2006 alkaen hän edusti Wigan Athleticia kahden ja puolen kauden ajan. Tammikuussa 2009 Heskey liittyi Aston Villan riveihin 3,5 miljoonan punnan siirtosummalla. Syyskuussa 2012 Heskey siirtyi australialaiseen Newcastle United Jetsiin, jossa hän pelasi kaksi kautta. Uransa lopuksi hän pelasi Englannin mestaruussarjassa Bolton Wanderersissa kausina 2014–2016. Englannin maajoukkueessa Heskey pelasi ensimmäisen kerran vuonna 1999 ystävyysottelussa Unkaria vastaan. Hän pelasi kaksi ottelua EM- kilpailuissa 2000. MM-kilpailuissa 2002 valmentaja Sven-Göran Eriksson peluutti häntä laitapelaajana ja hän teki maalin neljännesvälieräottelussa Tanskaa vastaan. EM-kilpailuissa 2004 Heskey pääsi pelaamaan vain vaihtopelaajana ensimmäisessä alkulohko-ottelussa Ranskaa vastaan. MM- kilpailuissa 2010 hän pelasi joukkueensa kaikki neljä ottelua, joista kaksi ensimmäistä alkulohko-ottelua avauskokoonpanossa. Heskey pelasi kaikkiaan 62 maaottelua ja teki niissä seitsemän maalia: kesäkuussa 2000 ystävyysottelussa Maltaa, helmikuussa 2001 ystävyysottelussa Espanjaa, syyskuussa 2001 MM- karsintaottelussa Saksaa, kesäkuussa 2002 MM-kisaottelussa Tanskaa, toukokuussa 2003 ystävyysottelussa Etelä-Afrikkaa, maaliskuussa 2009 ystävyysottelussa Slovakiaa ja kesäkuussa 2009 MM-karsintaottelussa Kazakstania vastaan. == Lähteet == * * === Viitteet === Luokka:Englantilaiset jalkapalloilijat Luokka:Vuonna 1978 syntyneet Luokka:Elävät henkilöt
Mobiilipeli

Mobiilipeli on digitaalinen peli, jota pelataan matkapuhelimella, älypuhelimella tai tablet-laitteella. Mobiilipelejä on julkaistu myös kämmentietokoneille (PDA) sekä älykelloille. Mobiilipeleihin eivät sisälly käsikonsoleilla kuten Nintendo DS:llä tai PlayStation Portablella pelattavat pelit. Nykyään mobiilipelit ladataan suosituimpien älypuhelinvalmistajien Android- ja iOS-käyttöjärjestelmien sovelluskaupasta. Alustoilla on tyypilliset ensisijaiset kauppapaikkansa, jotka ovat Android-alustalla Google Play ja Applen iOS-alustalla App Store. Suuri osa mobiilipeleistä on ladattavissa ilmaiseksi. Vuoden 2014 tutkimuksen mukaan jopa 66 prosenttia Android- ja iOS-ilmaispelien lataajista lopetti pelin pelaamisen vuorokauden sisällä pelin lataamisesta.Digital Trends: 66 percent of players ditch free Android and iOS games within a day, study says. Viitattu: 22.5.2014 Suosittuja mobiilipelisarjoja ovat muun muassa suomalaisen Rovio Entertainmentin Angry Birds sekä suomalaisen Supercellin Clash of Clans ja Clash Royale. Mobiilipelaamisesta on tulossa yhä suositumpi tapa rahapelaamiselle. Uhkapelaaminen mobiililaitteilla on nopeasti kasvava osa mobiilipelaamisen markkinoilla, ja arvioitu keskimääräinen vuotuinen kasvu (CAGR) on 7 prosenttia vuosina 2017 – 2023. Mobiilipelien suosio on saanut online-kasinot ja vedonvälittäjät yhä kiinnostuneemmiksi kehittämään mobiilisovelluksia. == Historia == Matkapuhelinten kehitys teki mahdolliseksi suorittaa laitteessa muutakin kuin itse puhelintoimintoon liittyviä ohjelmia. Matopeli oli aikanaan suosittu peli, joka oli mukana Nokia 6110 puhelimessa ja joka innoitti eri matkapuhelinvalmistajia liittämään laitteeseensa erilaisia peliohjelmia. Myöhemmin J2ME-pelit yleistyivät ja suomalaiset mobiilipelien kehittäjät kuten Universomo ja Mr. Goodliving perustettiin. Ennen mobiilipelit kehitettiin käyttämällä teknologioita kuten Macromedia Flash Lite, Docomo Doja, Sun J2ME, Qualcomm BREW tai Infusio Exen. Näiden lisäksi oli käytössä myös muita vähemmän yleisiä alustoja. Ennen älypuhelimille suunnattuja kauppapaikkoja pelejä voitiin ladata operaattorin verkosta. Nykyisin puhelimien internet- yhteys mahdollistaa myös muiden kauppapaikkojen käytön kuin mitä alustan oletuksena on käytössä. Yhteisenä tekijänä mobiilipeleillä on että ne eivät tarvitse ulkoista laitetta vaan ovat "mobiileja" (mukana kulkevia). Pelit voivat käyttää GPS-paikannusta tai lisättyä todellisuutta laitteen kameran avulla (Pokémon Go). Pelit voivat myös käyttää Wi-Fi-verkkoa tai muita älypuhelimen ominaisuuksia. Uusina alustoina älykelloille kehittää pelejä esimerkiksi suomalainen Everywear Games. == Lähteet == == Aiheesta muualla == *
Joe Cole

Joseph "Joe" John Cole (s. 8. marraskuuta 1981 Islington, Lontoo, Englanti) on englantilainen jalkapalloilija, joka on pelannut useissa Englannin Valioliigan seuroissa, viimeksi Aston Villassa. Hän on oikeajalkainen keskikenttäpelaaja. Cole on West Hamin juniorikoulun kasvatteja ja debytoi seuran edustusjoukkueessa 17-vuotiaana. 20-vuotiaana hänestä tehtiin joukkueen kapteeni. Vuonna 2003 Cole siirtyi Chelseaan 6,6 miljoonan punnan siirtosummalla ja debytoi samana vuonna myös Englannin maajoukkueessa. Hän kuului maajoukkueeseen myös vuoden 2004 EM-kisoissa, mutta ei pelannut otteluakaan. José Mourinhon tultua Chelsean manageriksi Cole vakiinnutti paikkansa yhtenä joukkueen avainpelaajista. Kaudella 2004–2005 hän teki joukkueessa 10 maalia ja voitti Englannin Valioliigan mestaruuden sekä Liigacupin. Sittemmin Cole on vakiinnuttanut paikkansa myös maajoukkueen avauksessa. Hän on pelannut maajoukkueessa 56 ottelua, viimeisimmän kesäkuussa 2010, ja tehnyt niissä kymmenen maalia. Vuonna 2008 Joe Cole valittiin Chelsean vuoden pelaajaksi. == Lähteet == * * === Viitteet === == Aiheesta muualla == Luokka:Englantilaiset jalkapalloilijat Luokka:Vuonna 1981 syntyneet Luokka:Elävät henkilöt
Valko-Venäjän lippu

Valko-Venäjän lippu on Valko-Venäjän tunnus vaakunan ja kansallislaulun ohella. Se otettiin käyttöön 7. kesäkuuta 1995. Se korvasi aiemman valko- puna-valkoisen lipun, joka oli käytössä maan itsenäistyttyä Neuvostoliitosta. ==Kuvaus== Lippu on lähes sama kuin Neuvostoliiton aikainen lippu. Värit ovat tummemmat kuin neuvostoaikaisessa lipussa. Aiempi sirppi ja vasara -symboli on poistettu. Vasemmalla oleva koristeellinen kuvio on perinteinen valkovenäläinen kuvio, jonka väritys on neuvostoaikaiseen lippuun verrattuna käänteinen. Punainen väri symboloi verta, jota on vuodatettu maan puolustamiseen, vihreä taas symboloi maan metsiä. ==Historiallisia lippuja== ===Valko-Venäjän kansantasavalta=== ====1918–1919==== Venäjän vallankumouksen 1917 jälkeen uusi Valko-Venäjän kansantasavalta otti käyttöön valko-puna- valkoisen lipun. ===Valko-Venäjän SNT:n liput=== ====1919–1927==== Kommunistisen vallankaappauksen jälkeen käyttöön Liettualais-valkovenäläinen SNT:n käyttöön yksivärinen punainen lippu. Kun Valko-Venäjä sai oman neuvostotasavallan, vasemmassa reunassa olevaksi tekstiksi vaihtui "SSRB" kyrillisillä merkeillä kirjoitettuna. ====1927–1937==== ====1937–1951==== 1937 merkeiksi vaihdettiin "BSSR", ja lippuun lisättiin kultainen vasara, kultainen sirppi sekä punainen tähti. ====1951–1991==== 25.12. 1951 Valko-Venäjän SNT otti taas käyttöön uuden lipun. Tämä muistutti nykyisin käytössä olevaa, mutta mukana oli myös neuvostotyyliset sirppi ja vasara sekä tähti. Tämän lisäksi vasemmalla olevan kuvion väritys oli nykyiseen verrattuna käänteinen. ===Valko-Venäjän tasavalta=== ====1991–2012==== Neuvostoliiton hajoamisen jälkeen otettiin 19. syyskuuta 1991 takaisin käyttöön valko-puna-valkoisen kansallislippu. Aljaksandr Lukašenkan tultua valtaan 1994 otettiin seuraavana vuonna käyttöön uudet valtiolliset symbolit kiistanalaisen kansanäänestyksen jälkeen. Oppositio käyttää tätä lippua edelleen kansallislippuna. == Katso myös == *Valko-Venäjän vaakuna *My, belarusy ==Lähteet== Luokka:Valtioiden liput Lippu
Puhos

Puhos tarkoittaa seuraavia paikkoja: * Puhos, kylä Kiteellä * Puhoksen rautatieasema, rautatieliikennepaikka Kiteellä * Puhos, kylä Pudasjärvellä * Puhosjoki, joki Pudasjärvellä * Puhosjärvi, järvi Pudasjärvellä * Puhos, ostoskeskus Helsingissä.
Michael Essien

Michael Kojo Essien (s. 3. joulukuuta 1982 Accra, Ghana) on ghanalainen jalkapalloilija. Hän edustaa azerbaidžanilaista Səbailia ja on pelipaikaltaan puolustava keskikenttäpelaaja. == Ura == Essien aloitti uransa Liberty Professionals -seurassa kotimaassaan Ghanassa. Hän herätti eurooppalaisten kykyjenetsijöiden mielenkiinnon vuonna 1999 alle 17-vuotiaiden MM-kisoissa. Saman vuoden heinäkuussa hän teki sopimuksen korsikalaisen Bastian kanssa. Hän pelasi Ghanan joukkueessa nuorten MM-kisoissa 2001 Argentiinassa ja vuotta myöhemmin Afrikan mestaruusturnauksessa Ghanan aikuisten maajoukkueessa. Monet suurseurat esittivät 2003 kiinnostusta Essieniä kohtaan ja hän siirtyi lopulta Lyoniin. Hän pelasi joukkueessa keskikentän alakerrassa ja voitti kaksi Ranskan mestaruutta. Chelseaan hän siirtyi elokuussa 2005 24,4 miljoonalla punnalla, joka on korkein koskaan afrikkalaisesta pelaajasta maksettu siirtokorvaus. Chelsea vuokrasi hänet kaudeksi 2012-2013 Real Madridiin. Hän siirtyi Madridista ensin Milaniin ja sieltä vuonna 2015 Kreikan Panathinaikokseen jota edusti noin vuoden verran. Hän teki sittemmin sopimuksen vapaana pelaajana indonesialaiseen Persib Bandung- seuraan. === Maajoukkueura === Essien nimettiin maajoukkueeseen Saksan MM-kisoihin 2006. Ennen MM-kisoja Essien oli esiintynyt 17 ottelussa Ghanan paidassa ja tehnyt niissä neljä maalia. Vuoden 2010 MM-kisoista Essien jäi pois loukkaantumisen takia. Hän pelasi jalkapallon MM-kisoissa 2014 ja tuli kerran vaihdosta kentälle. Kaikkiaan hän on pelannut 59 maaottelua ja tehnyt niissä yhdeksän maalia. == Lähteet == Luokka:Ghanalaiset jalkapalloilijat Luokka:Vuonna 1982 syntyneet Luokka:Elävät henkilöt
Heikki L

Heikki L, oikealta nimeltään Heikki Liimatainen, on suomalainen house-musiikin tuottaja ja DJ. Hän on esiintynyt myös taiteilijanimellä Bostik. Liimatainen on kotoisin RaumaltaLänsi-Suomi, mutta on asunut Helsingissä vuodesta 1997 lähtien. Hän sijoittui kärkikolmikkoon vuonna 1998 Radiomafian Dance Pop -kilpailussa. Kilpailun kappale oli uutisten mukaan nimetty "Water on the Moon". Menestyksen myötä Liimatainen sai sopimuksen Sony Musicille. Kiinnityksen jälkeen muodostettiin Moovon, jonka ensimmäinen esiintyminen oli Helsingin olympiastadionilla. Liimataisen muita 1990-luvun lopun kokoonpanoja olivat Absolut Zero ja Project ad Astra. 2000-luvun alussa hän on ollut mukana muun muassa Dallas Superstarsissa yhdessä Jaakko Salovaaran kanssa. == Lähteet == Luokka:Suomalaiset elektronisen musiikin artistit Luokka:Suomalaiset musiikkituottajat Luokka:Syntymävuosi puuttuu Luokka:Elävät henkilöt
Lassana Diarra

Lassana ”Lass” Diarra (s. 10. maaliskuuta 1985 Pariisi, Ranska) on ranskalainen jalkapalloilija, pelipaikaltaan puolustava keskikenttäpelaaja. Edustaa vuonna 2018 Ligue 1 -sarjassa pelaavaa PSG:tä. == Seurajoukkueura == Diarra aloitti ammattilaisuransa Ranskan Ligue 2:n Le Havressa,La fiche de Lassana Diarra LFP. Viitattu 17.12.2008. jossa pelatessaan hänet valittiin Ranskan alle 21-vuotiaiden maajoukkueeseen. Heinäkuussa 2005 hän siirtyi englantilaisseura Chelseaan, joka etsi seuraajaa ikääntyvälle Claude Makélélélle. Hän debytoi seuran edustusjoukkueessa lokakuussa 2005 Mestarien liigan ottelussa Real Betisiä vastaan. Kaudella 2005–2006 Diarra valittiin Chelsean vuoden nuoreksi pelaajaksi. Kaudella 2006–2007 hän pelasi joukkueen loukkaantumisongelmien vuoksi myös oikeana laitapuolustajana, mutta peliaika jäi kokonaisuudessaan vähiin. Diarran sopimus oli umpeutumassa tammikuussa 2008 eikä hän ollut halukas jatkamaan sitä, joten kesällä 2007 hänet myytiin ranskalaismanageri Arsene Wengerin luotsaamaan Arsenaliin. Myös Arsenalissa peliaika oli vähissä, minkä vuoksi hän halusi vaihtaa seuraa ja tammikuussa 2008 hän teki 3,5-vuotisen sopimuksen Portsmouthin kanssa.Lassana Diarra joins Pompey Portsmouth FC. Viitattu 17.12.2008. Hän nousi pian Harry Redknappin luotsaaman joukkueen avauskokoonpanoon ja oli mukana toukokuussa 2008, kun joukkue voitti FA Cupin loppuottelussa Cardiff Cityn maalein 1–0.Cardiff City 0–1 Portsmouth The FA. Viitattu 3.1.2009. Elokuussa liigamestari Manchester Unitedia vastaan pelatussa Community Shield -ottelussa hän oli rangaistuspotkuissa yksi Portsmouthin kolmesta epäonnistujasta, kun United vei pokaalin rangaistuspotkuin 3–1.Man Utd 0–0 Portsmouth The FA. Viitattu 3.1.2009. Pelattuaan Portsmouthissa vain vajaan vuoden espanjalainen Real Madrid hankki Diarran korvaamaan pitkäaikaisloukkaantunutta Mahamadou Diarraa. 20 miljoonan euron kauppa ja Diarran kesään 2013 asti ulottuva sopimus vahvistettiin 21. joulukuuta 2008, ja virallisesti hän siirtyi seuraan siirtoikkunan auettua tammikuussa 2009.Acuerdo para el traspaso de Lassana Diarrá Real Madrid CF. Viitattu 21.12.2008. Diarra peri sukunimikaimansa pelinumeron 6, mutta erottuakseen tästä hän päätti käyttää muun muassa pelipaidassaan nimeä Lass.Lass ya tiene su camiseta Real Madrid. Viitattu 3.1.2009. == Maajoukkueura == Ensiesiintymisensä Ranskan maajoukkueessa Diarra teki 24. maaliskuuta 2007 EM-karsintaottelussa Liettuaa vastaan.Equipe de France FFF. Viitattu 17.12.2008. Hän kuului joukkueen kokoonpanoon vuoden 2008 EM-kilpailuissa, mutta ei pelannut minuuttiakaan.Players UEFA. Viitattu 17.12.2008. == Lähteet == ==Aiheesta muualla== * Diarran esittely Real Madridin sivustolla * Diarran tilastoja BBC:n sivustolla Luokka:Ranskalaiset jalkapalloilijat Luokka:Ranskanmalilaiset Luokka:Vuonna 1985 syntyneet Luokka:Elävät henkilöt
Glen Johnson (jalkapalloilija)

Glen McLeod Cooper Johnson (s. 23. elokuuta 1984) on englantilainen jalkapalloilija, joka pelasi viimeksi Englannin Valioliigan Stokessa. Johnson siirtyi seuraan heinäkuussa 2015 sopimuksensa päätyttyä Liverpoolissa. Johnson pelaa tavallisesti oikeana laitapuolustajana, mutta on pelannut myös vasemmassa laidassa. Johnson siirtyi Chelseaan West Hamista kuudella miljoonalla punnalla Claudio Ranierin toimiessa seuran managerina. Aikaisemmin hän oli ollut lainassa Millwallissa. Johnson ei kuitenkaan pystynyt vakiinnuttamaan paikkaansa Chelsean kokoonpanossa, joten Chelsea lainasi hänet Portsmouthiin kaudeksi 2006–2007. Onnistuneen kauden jälkeen Portsmouth osti hänet 4,5 miljoonalla eurolla kesällä 2007. 9\. tammikuuta 2009 Johnson solmi Portsmouthin kanssa uuden jatkosopimuksen. Uusi sopimus olisi pitänyt Johnsonin Portsmouthissa kauden 2012–2013 loppuun astihttp://www.portsmouthfc.co.uk/index.php?cms_ref=home&goto;=news&qs;_article_id=2015 , mutta Liverpool tarjosi hänestä kesäkuussa 2009 17,5 miljoonaa euroa, mikä muutti Portsmouthin mielen. Johnson on kuulunut Englannin maajoukkueen vakionimiin Portsmouthiin siirtymisensä jälkeen. Hän on pelannut kaikkiaan 54 maaottelua ja tehnyt niissä yhden maalin. Yksityiselämässään Johnsoniin on kiinnitetty huomiota muun muassa ylinopeuden takia saadusta ajokiellosta ja hänen jäädessään kiinni näpistyksestä vuonna 2007. == Lähteet == * === Viitteet === == Aiheesta muualla == * Glen Johnson Footballdatabase- tietokannassa Luokka:Englantilaiset jalkapalloilijat Luokka:Vuonna 1984 syntyneet Luokka:Elävät henkilöt
Igor Romiševski

Igor Anatoljevitš Romiševski (, 25. maaliskuuta 1940 Žukovski, Venäjän SFNT – 28. syyskuuta 2013 Moskova, Venäjä) oli Neuvostoliittoa edustanut venäläinen jääkiekkoilija, olympiavoittaja, maailman- ja euroopanmestari. Hän oli pelipaikaltaan puolustaja. Romiševski pelasi 122 maaottelua tehden 15 maalia Neuvostoliiton maajoukkueessa vuosina 1965–72. Hän pelasi 437 liigaottelua tehden 126 maalia Neuvostoliiton mestaruussarjassa. Romiševski kuoli Moskovassa 28. syyskuuta 2013, 73-vuotiaana. == Saavutuksia == * Olympiakulta 1968 ja 1972 * Maailmanmestaruus 1968, 1969, 1970 ja 1971 ** MM-hopea 1972 * Euroopan-mestaruus 1968, 1969 ja 1970 ** EM-hopeaa 1971 ja 1972 == Lähteet == * Igor Romishevsky Bio, Stats and Results Olympics at Sports Reference.com === Viitteet === Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1940 syntyneet Luokka:Vuonna 2013 kuolleet
Ricardo Carvalho

Ricardo Alberto Silveira Carvalho [] (s. 18. toukokuuta 1978 Amarente, Portugali) on portugalilainen jalkapalloilija. Hän pelaa keskuspuolustajan paikalla Monacossa. == Seurajoukkueura == Carvalho nousi suuren yleisön tietoisuuteen 2000-luvun alussa Portossa esittämiensä hyvien otteiden myötä. Hän voitti joukkueen riveissä UEFA-cupin, Mestarien liigan, Portugalin superliigan ja Portugalin cupin, ja hänet valittiin UEFAn seurajoukkuekilpailuiden parhaaksi puolustajaksi kaudella 2003–2004. Kesällä 2004 hän siirtyi englantilaiseen Chelseaan 19,85 miljoonalla punnalla. Lontoolaisseurassa hän voitti kuuden kauden aikana muun muassa kolmesti Englannin valioliigan mestaruuden ja FA Cupin. Elokuussa 2010 Carvalho siirtyi espanjalaiseen Real Madridiin. Hänet hankki seuraan valmentaja José Mourinho, jonka alaisuudessa hän pelasi aikaisemmin sekä Portossa että Chelseassa. Hän pelasi ensimmäisen virallisen ottelunsa joukkueessa 29. elokuuta 2010 Mallorcaa vastaan. Ensimmäinen maali syntyi kaksi viikkoa myöhemmin 11. syyskuuta 2010 kotiottelussa Osasunaa vastaan. == Maajoukkueura == Carvalho on pelannut Portugalin jalkapallomaajoukkueessa vuodesta 2003 lähtien. Hän oli mukana voittamassa EM-hopeaa Portugalin EM-kilpailuissa 2004, minkä lisäksi hän on edustanut maataan Saksan MM-kilpailuissa 2006, Itävallan ja Sveitsin EM-kilpailuissa 2008 ja Etelä-Afrikan MM-kilpailuissa 2010. Carvalho oli osa Ranskan EM-kilpailujen 2016 voittanutta joukkuetta. == Lähteet == == Aiheesta muualla == * Carvalhon tilastoja BBC:n sivuilla Luokka:Portugalilaiset jalkapalloilijat Luokka:Jalkapallon Euroopan mestarit Luokka:Vuonna 1978 syntyneet Luokka:Elävät henkilöt
Tuohikotti

Tuohikotti on kylä, tilastoalue ja entinen tilastollinen taajama Kouvolan Valkealassa. Tilastoalueeseen kuuluu Tuohikotin, Pyöriälän, Heikkilän, Parolan, Inkerilän, Rämälän, Metsä-Rämän, Rasin ja Penttilän kylät. Tuohikotti sijaitsee entisen Valkealan kunnan koillisosassa, noin 25 kilometrin päässä Valkealan kirkonkylältä ja noin 35 kilometrin päässä Kouvolasta. Tilastoalueen väkiluku oli 449 vuonna 2015. Talouksia alueella on 175 ja kesäasuntoja noin 320. Kouvolan kaupungin aluejaossa Tuohikotin alueella sijaitsee Kangasrannan kaupunginosa, johon kuuluu lisäksi myös Kääpälän kylä ja Vekaranjärven varuskunta. Kylä on perimätiedon mukaan saanut nimensä ensimmäisestä asumuksesta, joka oli tuohesta rakennettu kota tai talo. Pysyvää asutusta alueella on ollut jo 1500-luvulla, jolloin kylällä mainitaan olleen viisi taloa. Vuosina 1769–1808 kylässä oli venäläinen varuskunta. Tuohikotissa on ABC-myymälä ja asiamiesposti. Siellä on myös kirkko ja paloasema. Tuohikotin koulu lakkautettiin keväällä 2012. Kylässä on ollut myös neljä kyläkauppaa (Kytö, Rämä, Ripatti ja Osuuskauppa), neuvola ja kolme pankkia (Osuuspankki, Valkealan Säästöpankki ja Postipankki). Tuohikotti on Veikko Koppisen romaanin Räjähtävä tyhjyys keskeisiä tapahtumapaikkoja. Mikko-Pekka Heikkisen veijariromaanin Terveiset Kutturasta ratkaisutaistelu käydään Kouvolan koilliskulman ABC-huoltamolla. Tuohikottia ei mainita nimeltä, mutta viittaukset lähikyliin ja maantieteellisiin paikkoihin kertovat selvästi Tuohikotista. ==Kylät== *Tuohikotti **Metsä-Rämä *Inkerilä **Korjankylä **Uusi-Mauno *Rasi **Rämälä *Parola **Vainikka == Lähteet == ==Aiheesta muualla== * Koko Kylän Juttu (Tuohikotin alueen kyläläisten yhteinen palvelu, joka kertoo laajasti kylästä, sen historiasta, palveluista ja nykymeiningistä) * Tuohikotin kyläyhdistys ry Luokka:Valkealan kylät Luokka:Kouvolan kaupunginosat Luokka:Kymenlaakson maakunnan entiset taajamat